Source: https://www.papagaj-shop.sk/page_4.html?zenid=b0tiuvts49b5o5ihif7dca3hf6
Timestamp: 2018-07-18 06:31:37+00:00

Document:
Kanáriky : Papágaj shop - predaj papagájov, všetko pre papagáje
vitamíny a doplnková výživa (11)
osvetlenie Arcadia (4)
hračky-> (55)
Úvod :: Kanáriky
Ako chovat kanáriky
Nová povinnosť pre chovateľov v súvislosti s vydanou licenciou na distribúciu krúžkov
Koncom augusta 2017 získala Štátna ochrana prírody Slovenskej republiky licenciu k distribúcii krúžkov pre exempláre CITES pre územie SR. Príspevok uvádza aktuálne informácie k pripravovanej distribúcii krúžkov, jej formy, možnosti zakúpenia, typy a označenie krúžkov vrátane cien a doručenia.
K licencii
Rozhodnutím ministerstva životného prostredia SR zo dňa 28.8.2017 bola Štátnej ochrane prírody Slovenskej republiky v Banskej Bystrici (ďalej „ŠOP SR“) podľa § 13a zákona č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov (ďalej len „zákon“) v spojení s čl. 66 ods. 8 nariadenia Komisie (ES) č. 865/2006 zo 4. mája 2006, ktorým sa ustanovujú podrobné pravidlá týkajúce sa vykonávania nariadenia Rady (ES) č. 338/97 o ochrane druhov voľne žijúcich živočíchov a rastlín reguláciou obchodu s nimi, udelená licencia na distribúciu krúžkov. Táto licencia nadobúda účinnosť dňom 1. decembra 2017.
Zároveň podľa § 22 ods. 1 písm. s) zákona hrozí pokuta od 80 eur do 16 600 eur podnikateľovi alebo právnickej osobe, ktorá vyrába alebo distribuuje krúžky bez licencie udelenej MŽP SR. Z toho vyplýva, že nezameniteľné označenie exemplárov vtákov krúžkami môže od 1. decembra 2017 pochádzať len od licencovaného distribútora. Nakoľko Slovenská republika nemá iných licencovaných distribútorov, túto distribúciu v plnom rozsahu zabezpečuje od uvedeného dátumu ŠOP SR.
Typy krúžkov, označenie a ich použiteľnosť
Pre distribúciu budú použité dva typy krúžkov z materiálu zliatiny hliníka a nerezovej ocele v štandardných doteraz používaných priemeroch (pozri pod cenou krúžkov). Každý krúžok bude obsahovať dostatočne hlbokú razbu individuálneho znaku z číselného radu uvedeného distribútorom.
Znakom uvedeným na krúžku bude kód označenia krajiny (SK), evidenčný kód licencie (D1) a poradové číslo krúžku v registri distribuovaných krúžkov (šesťmiestny číselný kód): SKD1000001.
Nakoľko krúžok neobsahuje označenie roka, t.j. obdobie v ktorom bolo/je potrebné ho na exemplár osadiť, krúžok je možné použiť k nezameniteľnému označeniu exemplára ľubovoľne aj po období roka kedy bol zakúpený.
Som chovateľ, ako sa ku krúžkom dostanem?
Krúžky je možné si zakúpiť cez internetový obchod ŠOP SR uverejnený na webovej stránke www.sopsr.sk/kruzky/, kde si navolíte typ, veľkosť a počet krúžkov a objednávka je aj s potvrdenou notifikáciou zasielaná Vám na emailovú adresu.
Alternatívou je vypísanie ručnej objednávky stiahnuteľnej v pdf formáte z vyššie uvedenej stránky, alebo voľne dostupnej na správe CHKO Ponitrie, Samova 3, Nitra 949 01, prípadne v stánku ŠOP SR na burze exotov, hydiny, králikov, holubov a doplnkového tovaru pre chovateľov na Agrokomplexe v Nitre (ďalej len „burza exotov v Nitre“) v čase jej konania.
Po objednaní internetovým obchodom sú krúžky zasielané do jedného pracovného dňa* (* platí v prvých dvoch mesiacoch od začiatku distribúcie) odo dňa objednania a to poštou (na dobierku, 1. triedou, doporučene, do vlastných rúk). Cena poštovného do 1 kg zásielky je 3,90 eur. V prípade, že balík s tovarom má vyššiu hmotnosť, doručenie a cena poštovného je komunikovaná telefonicky a dohodnutá s chovateľom. Za balné je účtovaný manipulačný poplatok, pri osobnom odbere v cene 50 centov, pri zasielaní poštou 1 euro 50 centov.
V prípade, že chcete byť oslobodený od poštovného alternatívou je osobné prevzatie, a to na správe CHKO Ponitrie (vyššie uvedenej adresy), v pracovných dňoch od 09:00 do 14:00, alebo na burze exotov v Nitre, v dátumoch uvedených vystavovateľom Agrokomplex národné výstavisko, Štátny podnik. Na burze je možné si prevziať iba tovar objednaný v internetovom obchode ŠOP SR alebo objednávkovým formulárom, s dňom doručenia dvoch pracovných dní pred konaním burzy.
Typy, veľkosti a ceny krúžkov
exoti nerez
dravci nerez
Ceny sú uvádzane v Eur. Uvedená cena je vrátane DPH.
Register distribuovaných krúžkov
V oboch typoch objednávky (elektronická aj papierová), dávate súhlas so spracovaním osobných údajov podľa zákona 122/2013 Z. z. o ochrane osobných údajov a o zmene a doplnení niektorých zákonov. Podľa § 13a ods. 11 zákona v súlade s § 11a vyhlášky Ministerstva životného prostredia SR č. 110/2005 Z. z., ktorou sa vykonávajú niektoré ustanovenia zákona o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov (ďalej len „vyhláška“) licencovaný distribútor (v tomto prípade ŠOP SR) je povinný viesť aktualizovaný register distribuovaných krúžkov do ktorého zapisuje poradové číslo krúžku v registri, spôsob a dátum nadobudnutia krúžku, údaje osôb, od ktorých boli krúžky nadobudnuté, popis označenia krúžkov, druh a charakter krúžku, údaje osôb, ktorým boli krúžky pridelené (meno a priezvisko alebo názov, adresa trvalého pobytu alebo sídlo a miesto podnikania osôb) a dátum distribúcie krúžku.
Podľa § 13a ods. 11 zákona je účastník konania povinný údaje z registra na žiadosť sprístupniť orgánom štátnej správy (podľa § 14 zákona).
Odoslaním elektronickej objednávky a svojim podpisom na papierovej forme objednávky dávate súhlas aj s obchodným a reklamačným poriadkom ŠOP SR.
Použitie krúžkov mimo licencovaného distribútora
Príloha č. 6 k vyhláške uvádza zoznam druhov, ktorých exempláre sa nezameniteľne neoznačujú. U týchto exemplárov, v prípade, že chovateľ má záujem ich označiť, je možné k označeniu použiť krúžok od ľubovoľného výrobcu resp. distribútora.
Agapornis fischeri – agapornis ružovkastohlavý
Agapornis roseicollis – agapornis ružovohrdlý
Aprosmictus erythropterus – kráľčik ušľachtilý (červenokrídly)
Dendrocygna arborea – kačica stromová
Myiopsitta monachus – klinochvost mníší
Padda oryzivora – ryžovník sivý
Platycercus adelaidae – kríženec druhov P. elegans a P. flaveolus
Platycercus adscitus – rozela šafranová
Platycercus caledonicus – rozela žltobruchá
Platycercus elegans – rozela bažantovitá
Platycercus eximius – rozela pestrá
Platycercus flaveolus – rozela bledožltá
Platycercus icterotis – rozela žltolíca
Platycercus zonarius – rozela žltokrká
Polytelis alexandrae – kráľčik modrotemenný (Alexandrin)
Polytelis anthopeplus – kráľčik horský (dymový)
Polytelis swainsonii – kráľčik nádherný (Barrabandov)
Psephotus varius – speváčik mnohofarebný
Psittacula alexandri – ladniak (alexander) ružovoprsý
Psittacula cyanocephala – ladniak (alexander) pestrý (červenohlavý)
Psittacula eupatria – ladniak (alexander) veľký
Psittacula krameri – ladniak (alexander) malý
Streptopelia decipiens – hrdlička
Streptopelia roseogrisea – hrdlička chichotavá
Vzhľadom k časovému predstihu nutnému k príprave dodania krúžkov chovateľom, plánuje ŠOP SR prijímať objednávky na dodanie krúžkov od 01. novembra 2017. Zasielanie krúžkov bude realizované až odo dňa účinnosti licencie 1. decembra 2017. V prípade, že plánujete nezameniteľne označiť exemplár práve v prvých dňoch decembra 2017, prosím kontaktujte ŠOP SR na emailovej adrese kruzky@sopsr.sk alebo telefonicky na mobilnom čísle 0903298209 a dohodnite si možnosti doručenia.
Štátna ochrana prírody SR, Vedecký orgán SR, Jeséniova 17D, 83101 Bratislava
Slovenský zväz chovateľov, Krížna 44, 824 76 Bratislava
Vaša IP adresa je: 54.198.77.35

References: § 13
 čl. 66
 § 22
 § 13
 § 11
 § 13
 § 14